Ni lavhelelwa u fhindula mbudziso NTHIHI kha KHETHEKANYO ya A, NTHIHI kha KHETHEKANYO ya B na NTHIHI kha KHETHEKANYO ya C.
Ṅwalani nga luambo lune na khou lingwa khalwo.
Thomani khethekanyo IṄWE NA IṄWE kha siaṱari ḼISWA, hune ya fhelela hone ni talele.
Ni fanela u pulana (tsumbo: mapa wa muhumbulo/nyolo/tshati ya nyelelo/ maipfi a re khii na zwiṅwe), u vhalulula na u sedzulusa mushumo waṋu. Thomani nga u ṅwala pulane yaṋu ni kone u ṅwala maanea.
DZHIELANI NZHELE: Musi ni tshi vhala tshivhalo tsha maipfi ni songo vhala na maipfi a re kha ṱhoho iyo.
Ṅwalani nga vhudele, nahone zwi no vhalea.
Ni dzhiele nzhele mupeleṱo, khethekanyo ya maipfi, kushumisele kwa madanzi, zwiga zwa u vhala na tswayo khathihi na kuvhumbelwe kwa mafhungo.
Ṅwalani maanea nga NTHIHI ya ṱhoho dzi tevhelaho. Vhulapfu ha maanea aṋu vhu vhe maipfi a u bva kha 400 u ya kha 450.
ifhasi ḽo vha ḽo kusuwa ḽoṱhe ḽo livha ngei Beijing kha miṱaṱisano ya Oḽimpiki. Ho vha na mitambo minzhi yo fhambanaho ye ya tambiwa. Ṅwalani maanea ni tshi anetshela nga ha mutambo we wa ni takadzesa.
Mutambo wa Oḽimpiki we wa ntakadzesa.
Ho vha hu na ṱhahelelo khulu ya dziphera dza u funzela tshikoloni tsha haṋu. Vha ha DWARF vho ḓo khathuwa mbilu vha fhaṱa buḽoko ya phera ṱhanu dza u funzela.
Buloko ye ya fhaṱwa tshikoloni tsha hashu.
Vhagudi ano maḓuvha vho ḓidzhenisa kha zwa vhugevhenga zwikoloni. Zwikoloni zwinzhi vhagudi vha ḽa na zwiṱhavhane vha ponda na u shushedza vhagudisi ngazwo. Hezwi zwi ita uri pfunzo i sa tshimbile zwavhuḓi.
Tshikoloni ndi fhethu hune ha vha na mitambo minzhi yo fhambanaho. U wana vhagudi vha tshi ḓidzhenisa kha mitambo iyo nga u fhambana hayo.
vhuḓi na vhuvhi ha u ḓidzhenisa kha zwa mitambo tshikoloni.
Tshikoloni tshine na dzhena khatsho ho vha hu na mugudi we a vha a sa koni zwone we na vha no ḓibaḓekanya nae siani ḽa pfunzo. Vhabebi vhawe vho ḓo pfuluwa ene a vho ya u dzhena tshikolo huṅwe. Inwi no sala ni tshi wana iṅwe khonani i sa funi pfunzo ine ya dovha ya vha mubva. Zwa tshikolo kha inwi zwo vha zwi sa tsha tshimbila zwavhuḓi, zwa ita uri ni humbule khonani yaṋu ya kale.
Hezwi zwi nkhumbudza khonani yanga.
Nyimele ya zwithu yo shanduka fhano Afrika Tshipembe. Vhorapoḽotiki vha pandelwa nga dzangano ḽino vha dzhena kha ḽiṅwe kana vha .ithomela dzangano ḽavho vhone vhaṋe vha tshi ṱoda maimo na one masheleni. Ṅwalani maanea ni tshi sumbedza zwine zwa nga itwa u fhelisa pfiriri/phambano dza vhorapoḽotiki.
Vhalani mafhungo a tevhelaho uri ni ḓo kona u fhindula mbudziso NTHIHi kha NṊA dzo ḓisendekaho khao. Vhulapfu ha phindulo yaṋu vhu vhe maipfi a u bva kha 180 u swika kha 200.
Malume waṋu vho ḓo ni humbela uri sa izwi vhe muthu a dzulaho e kha mishumo, vha ḓo kundelwa u dzudzanya tshipitshi tsho ṋauwaho, inwi vha thuseni nga u vha ṅwalela tshipitshi tshine vha ḓo amba nga ḓuvha iḽo. Zwino inwi dzudzanyani tshipitshi itsho.
Musi hu tshi khou dzudzanywa kurengelwe kwa zwiḽiwa na zwinwiwa ho swika he ni si anḓane na mukomana waṋu. Ṅwalani mufhindulano vhukati haṋu na mukomana waṋu nga ha nzudzanyo iyo zwi tshi kwama phambano iyo.
Vhalani tshipiḓa tshi tevhelaho uri ni ḓo kona u ṅwala tshibveledzwa TSHITHIHI tshipfufhi nga maipfi a u bva kha 100 u ya kha 120.
Inwi ni muhulwane wa vhagudi tshikoloni tshine na dzhena khatsho. Vha dzangano ḽa matshudeni ḽa SCM vha khou ya u vha na vhuṱambo vhuhulu ha u vala SCM. Ho lavheleliwa vhueni vhunzhi ha u bva kule na tsini. Vhaṅwe vha vhaeni a vha ḓivhi hune tshikolo tsha vha hone.
Hu lavhelelwa u swika na vhuṅwe vhueni vhune vhu sa ḓivhe hune tshikolo itsho tsha vha hone. Ṅwalani ndaela ya masia ni tshi vha laedza uri vha nga swikisa hani afho tshikoloni vho takuwa ha masipala wa haṋu.